ขอชื่อ สุธี สามสี่ชาติ

ขอชื่อ สุธี สามสี่ชาติ เป็นชื่อหนังสือที่แต่งโดย "ประภาส ชลศรานนท์" ตีพิมพ์ครั้งแรกโดยสำนักศิษย์สะดือ ในปี พ.ศ. 2530 เป็นหนังสือประเภทอ่านเล่น สนุก ขบขัน ต่อมามีการนำมาสร้างเป็นภาพยนตร์ไทย ผลงานการกำกับโดย เจดีย์ ศุภกาญจน์ เกรียงไกร อมาตยกุล เกียรติ กิจเจริญ และ วัชระ ปานเอี่ยม ออกฉายในปี พ.ศ. 2532

**โครงเรื่อง**

**ตะวันสองสามแสง**
ย้อนไปเมื่อ 40 ปีก่อน สุธี (วรุฒ วรธรรม) เป็นแฟนกับอรชา (เสาวลักษณ์ ศรีอรัญญ์) และทุกเช้ากุหลาบต้องถึงมือแฟนสาวทุกวัน มาวันหนึ่งดอกกุหลาบกุดด้วนด้วยระยะเวลาของความรัก สุธีจึงเอาขนมปังปอนด์ให้แทน แต่อรชาเธอไม่ชอบเมินเฉยบึงตึง สุธีเสียใจมากแต่สุดท้ายอรชาก็ต้องซื้อแจกันขนาดใหญ่มาไว้ใส่ขนมปังปอนด์ทุก ๆ วัน

**เกือบฝนพร้อมฟ้า**
เมื่อปี 2530 มีชายหนุ่มชื่อสุธี (อรุณ ภาวิไล) พนักงานขายธูปเทียน ได้พบรักกับสาวพยาบาลชื่อ พัชรา (จินตหรา สุขพัฒน์) ซึ่งเป็นคนที่ไม่มั่นใจในตัวเองเสียเลย ทั้งสองตั้งใจจะไปแต่งงานกัน จนวันหนึ่งสุธีต้องไปเกณฑ์ทหาร แต่สุธีจับได้ใบดำ ทั้งสองดีใจมากจึงจัดงานฉลอง ในขณะนั้นเองสุธีได้รับจดหมายจากแม่ให้กลับไปแต่งงาน สุธีเสียใจมากจึงชวนพัชราโดดน้ำตาย

**พระเอก**
40 ปีต่อมา ราว พ.ศ. 2570 ร.ต.ท. สุธี ธีรนันท์ (สันติสุข พรหมศิริ) ตำรวจนอกเครื่องแบบ ได้รับมอบหมายให้จับโจรนักวางระเบิดมีเสือเชอร์รี่เป็นหัวหน้า ขณะที่เดินทางกลับที่พักเกิดระเบิดกลางทาง สุธีได้รับบาดเจ็บเข้าโรงพยาบาลจึงได้พบรักกับพยาบาลสาวชื่อยอดรัก (สุขุมาภรณ์ สุทธิศรีศิลป์) สุธีชวนยอดรักออกมาตามหากระเป๋าเอกสารที่ลืมไว้ขณะที่เกิดเหตุบนแท็กซี่ แต่ไม่พบ แต่แล้วสารวัตร (รณ ฤทธิชัย) มีคำสั่งให้สุธีไปพบตำรวจนอกเครื่องแบบที่หน้าโรงหนัง สุธีสั่งแฮมเบอร์เกอร์มากินแต่ได้ถุงระเบิดแทน แท็กซี่จึงพาสุธีและระเบิดมาทิ้งที่ท่าพระจันทร์ กลับได้เจอกับเสือเชอร์รี่และเกิดการปะทะกัน สุธีเป็นฝ่ายชนะและทุกคนก็เปิดเผยตัวเอง ยอดรักและแท็กซี่เป็นตำรวจทำให้สุธี และเสือเชอร์รี่งงอย่างมาก สุดท้ายสุธีถูกหักหลังโดนยิงตายโดยสารวัตรที่แท้จริงก็คือคนร้ายนั่นเอง

**สุขสันต์วันเกิด สุริยจักรวาล**
กับชาติที่สี่ของสุธี หลังจากโลกมนุษย์ถูกทำลายล้าง ผู้รับผิดชอบ องค์การ "ไทยไม่ท้อถอย" นำยานอวกาศขึ้นสำรวจโลกใหม่ สุธี (ศรัณยู วงศ์กระจ่าง) เป็นหัวหน้าประจำยาน ขณะที่ยานลงจอดดาวหิริโอตัปปะ ก็ต้องพบกับความผิดหวังเพราะดาวมีแต่ทรายทั้งดวง สักพักสัญญาณรายงานจากโลกมนุษย์ว่าหลายเมืองโดนโจมตีและ สร้อย (ชุติมา นัยนา) แฟนของสุธีก็ตายในสนามรบด้วย สุธีเสียใจมากสั่งเดินเครื่องอย่างแรง จนทำให้พลังงานเชื้อเพลิงรั่ว ยานอวกาศพุ่งชนดวงอาทิตย์ ตายกันหมด

**นักแสดง**
 เกียรติ กิจเจริญ -ผู้บรรยาย
ชาติที่ 1- วรุฒ วรธรรม รับบท สุธี (นักศึกษาหนุ่ม)- เสาวลักษณ์ ศรีอรัญญ์ รับบท อรชา- ปรารถนา สัชฌุกร รับบท อาจารย์- บำเพ็ญ ชำนิบรรณาการ รับบท เพื่อนของสุธี- อัญชลี ชัยศิริ รับบท แม่สุธี
ชาติที่ 2- อรุณ ภาวิไล รับบท สุธี (คนขายอัฐบริขาร)- จินตหรา สุขพัฒน์ รับบท พัชรา- จุรี โอศิริ รับบท แม่สุธี- จิตติน ดิษยนิยม รับบท พ่อพัชรา- สมชาย เปรมประภาพงษ์ รับบท บุรุษไปรษณีย์ ไมเคิล แฟรงค์
ชาติที่ 3- สันติสุข พรหมศิริ รับบท สุธี (ตำรวจมือปราบ)- สุขุมาภรณ์ สุทธิศรีศิลป์ รับบท ยอดรัก- รณ ฤทธิชัย รับบท สารวัตร- สุลาลีวัลย์ สุวรรณทัต- พิภพ ภู่ภิญโญ- ธงชัย ประสงค์สันติ- ภานุ น้อยอารี- พจน์ พจนา- อานนท์ สุวรรณเครือ- สมศักดิ์ เพชรประสาน- รัฐการ น้อยประสิทธิ์
ชาติที่ 4- ศรัณยู วงศ์กระจ่าง รับบท สุธี (กัปตันยานอวกาศ)- ปภัสรา ชุตานุพงษ์ รับบท แต๋ม- ชุติมา นัยนา รับบท สร้อย บีเอ็ม- วัชระ ปานเอี่ยม รับบท สก๊อง- นาคร ศิลาชัย รับบท วศิน- อุดม แต้พานิช รับบท หุ่นยนต์กิมชาญ- กฤษณ์ ศุกระมงคล รับบท กมล- เกชา เปลี่ยนวิถี รับบท ผอ.องค์การฯ- มานพ อัศวเทพ รับบท ผู้ช่วย ผอ.- น้อย โพธิ์งาม รับบท ดาวยั่ว- คณะเหี่ยวฟ้า

**ทีมสร้าง**
 ผู้กำกับ:
** ชาติที่ 1 - ตะวันสองสามแสง: เจดีย์ ศุภกาญจน์
** ชาติที่ 2 - เกือบฝนพร้อมฟ้า: เกรียงไกร อมาตยกุล
** ชาติที่ 3 - พระเอก: เกียรติ กิจเจริญ และช่วยกำกับโดย โชติรัตน์ รักเริ่มวงศ์
** ชาติที่ 4 - สุขสันต์วันเกิด สุริยจักรวาล: วัชระ ปานเอี่ยม- บทภาพยนตร์: บัณฑิต ฤทธิ์ถกล, วัชระ ปานเอี่ยม, เกรียงไกร อมาตยกุล, เกียรติ กิจเจริญ, ชีวิน ณ เชียงใหม่- กำกับภาพ: พิพัฒน์ พยัคฆะ, มนู วรรณายก- ลำดับภาพ: พูนศักดิ์ อุทัยพันธ์- ประชาสัมพันธ์: ศุ บุญเลี้ยง- ผู้จัดการกองถ่ายทำ: สมเกียรติ คุณานิธิพงศ์

**อ้างอิง**
  มูลนิธิหนังไทย-  โมโนทูยู date=2008-04-13 -  ขอชื่อ สุธี สามสีชาติ (SUTHEE)fix-attempted=yes  fivestarent.com
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมในปี พ.ศ. 2530
หมวดหมู่:ภาพยนตร์ไทย
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไซไฟ
หมวดหมู่:ภาพยนตร์ไทยที่ออกฉายในปี พ.ศ. 2532